Боян Бойчев
Обреченост

chitanka.info

Да се събуждам с думите: „Обичам те!“

И вечер да заспивам с тях,

Денят на тебе да обричам,

Да те жадувам във нощта.

За тези думи ли ще бъда съден?

Нима са чувствата вина?

Да скитам сам, да съм пропъден,

Свой дом да не открия по света.

Един без друг ще се изгубим,

Попаднали в смълчаната гора,

Ветровете на хорските заблуди

Ще ни разпръснат, ще ни разделят.

Един към друг ако ли тръгнем,

Чудеса ще станат, чудеса!

Птици две — ще се прегърнем,

Ще литнат светли небеса!

Съди ме. Затова, че те обичам,

За непростимия ми вечен грях,

Да се събуждам с думите: „Обичам те!“

И вечер да заспивам с тях!

08.03.2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.